**ΚΑΝΟΝΕΣ ΔΕΟΝΤΟΛΟΓΙΑΣ ΚΑΙ ΕΣΩΤΕΡΙΚΗΣ ΛΕΙΤΟΥΡΓΙΑΣ**

1. Μέλος μπορεί να είναι κάθε φυσικό πρόσωπο το οποίο δραστηριοποιείται επαγγελματικά αλλά όχι αποκλειστικά με τον τομέα συμπληρωμάτων διατροφής , βιολογικών τροφών και άλλων προϊόντων υγιεινής διατροφής και διαβίωσης
2. Τα μέλη θα πρέπει να πληρώνουν έγκαιρα την ετήσια συνδρομή τους καθώς και ότι άλλο ποσόν έχει αποφασισθεί από το Δ.Σ. και όχι αργότερα από 15 ημέρες από την ημερομηνία που έχει ζητηθεί.
3. Τα μέλη θα πρέπει να αποφεύγουν κάθε δήλωση ή σχόλια στα ΜΜΕ ή προς οποιαδήποτε άλλη κατεύθυνση που θίγουν τον σύνδεσμο ή άλλα μέλη με οποιοδήποτε τρόπο.
4. Τα μέλη θα πρέπει να αποφεύγουν κάθε ενέργεια ή / και δραστηριότητα που θίγει το καλό όνομα και την υπόληψη του συνδέσμου.
5. Τα μέλη με την αίτηση εγγραφής τους βεβαιώνουν ότι δεν δραστηριοποιούνται τώρα ή δεν έχουν δραστηριοποιηθεί στο παρελθόν σε τομείς που αφορούν την εμπορία, την διακίνηση ή με κάθε άλλο τρόπο υποστήριξη διακίνησης απαγορευμένων από την ευρωπαϊκή νομοθεσία σκευασμάτων και ουσιών (π.χ. αναβολικά). Το κάθε μέλος είναι υπεύθυνο να γνωρίζει ποιες είναι αυτές οι ουσίες και σκευάσματα και αν υπάρχει οποιαδήποτε αμφιβολία να έρχεται σε άμεση επαφή με τον σύνδεσμο και τους επιστημονικούς του συμβούλους για επιβεβαίωση.
6. Τα μέλη υποχρεούνται να αναφέρουν άμεσα στον σύνδεσμο δραστηριότητες άλλων μελών που τυχόν θίγουν το καλό όνομα και υπόληψη του συνδέσμου.
7. Τα μέλη υποχρεούνται να προωθούν και να περιφρουρούν τα συμφέροντα του συνδέσμου και όλων των άλλων μελών και να μην προβαίνουν σε οποιαδήποτε ενέργεια που θα προωθεί τα ατομικά τους συμφέροντα εις βάρος των άλλων μελών του συνδέσμου.
8. Κάθε διαφορά ή διένεξη μεταξύ μελών του συνδέσμου θα παραπέμπεται σε διαιτησία που θα ορίζεται από το Δ.Σ. και οι αποφάσεις της θα είναι τελεσίδικες. Σε καμία περίπτωση δεν θα πρέπει μέλος να κινηθεί δικαστικά ή με άλλο τρόπο εναντίον άλλου μέλους χωρίς να ζητήσει την άδεια του συνδέσμου και να ακολουθήσει αρχικά την διαδικασία της διαιτησίας.
9. Κάθε πληροφορία που αφορά τον σύνδεσμο τις δραστηριότητες και τα σχέδιά του θεωρείται άκρως απόρρητη και κάθε μέλος που έχει τέτοιες πληροφορίες υποχρεούται να τηρεί στάση πλήρους εχεμύθειας.
10. Τα μέλη υποχρεούνται να τηρούν ρητά τους κανόνες και κάθε παράβασή τους θα εξετάζεται από το Δ.Σ. κατόπιν εισηγήσεως τουλάχιστον δύο άλλων μελών με σκοπό την επιβολή κυρώσεων ή διαγραφής του μέλους με απόφαση πάντα της πλειοψηφίας του Δ.Σ.